สวัสดีค่ะหนูมีอาการตาบวมมากเลยค่ะ ก่อนบวมมันมีอาการคันที่เปลือกตาพอเช้ามามันก็บวมมันเกิดจากอะไรคะ
สวัสดีค่ะ สาเหตุของการเกิดอาการเปลือกตาบวม ได้แก่1. ภูมิแพ้ อาจเกิดจากแพ้ฝุ่น เกสรดอกไม้ แพ้อาหารทะเล เป็นต้น ซึ่งจะทำให้มีอาการคันตาร่วมด้วย และอาจมีอาการแสบตา เคืองตา มีน้ำตาไหล เป็นต้น2. การระคายเคืองจากสารเคมี เช่น เครื่องสำอาง น้ำหอม หรือเป็นระคายเคืองจากการโดนแมลงกัด เป็นต้น3. เยื่อบุตาอักเสบ จากการติดเชื้อไวรัส หรือแบคทีเรีย แต่นอกจากอาการหนังตาบวม และอาการคัน จะมีอาการตาแดง ปวดตา เจ็บตา แสบตา ตาแฉะ มีขี้ตามากร่วมด้วย4. การมีปัจจัยต่างๆ เช่น การนอนดึก ร้องไห้ อุบัติเหตุโดนกระแทกที่เปลือกตา เป็นต้น แต่ไม่น่าทำให้มีอาการคันในเบื้องต้น ควรหลีกเลี่ยงการเกา การขยี้ตา งดการใส่คอนแทคเลนส์ งดการใช้เครื่องสำอางบริเวณดวงตา และหลีกเลี่ยงสิ่งที่อาจทำให้แพ้ต่างๆ ใช้การประคบเย็นบริเวณเปลือกตา ซึ่งความเย็นจะช่วยดึงน้ำกลับเข้าเส้นเลือด ช่วยลดอาการบวมลงได้ หากอาการหนังตาบวมไม่ดีขึ้น หรือเริ่มมีอาการเจ็บ ปวด เปลือกตาด้านในแดง หรือมีตุ่มขึ้น หรือเยื่อบุตาขาวมีสีแดง ก็ควรไปพบแพทย์เพื่อหาสาเหตุอื่นๆ ต่อไปค่ะ